BASES QUE REXERÁN O PROCESO SELECTIVO PARA A COBERTURA, POR FUNCIONARIO/A INTERINO/A, DUN POSTO DE TRABALLO DE TÉCNICO DE ADMINISTRACIÓN XERAL
ADMINISTRACIÓN LOCAL — Municipal — Vilanova de Arousa (Persoal, oposicións, 16/01/2019)

A Xunta de Goberno Local do concello de Vilanova de Arousa celebrada o día 13 de decembro de 2018, adoptou o seguinte acordo: Aprobar as bases que rexerán o proceso selectivo para a cobertura, por funcionario/a interino/a, dun posto de traballo de Técnico de Administración Xeral pertencente ao cadro de persoal do concello de Vilanova de Arousa, que de seguido se inseren: O sistema de selección deste proceso será o de concurso-oposición libre mediante un procedemento áxil que respecta os principios de igualdade, mérito, capacidade, publicidade e libre concorrencia, nos termos previstos no artigo 24.1. da Lei 2/2015, de 29 de abril, do emprego público de Galicia. A puntuación máxima alcanzable no conxunto do proceso selectivo será de 20,00 puntos, consonte ao seguinte esquema: Realizarase con carácter previo á fase de oposición. A puntuación obtida nesta fase non poderá alcanzar os 8,00 puntos que representa o 40 % da puntuación máxima alcanzable no concurso oposición. Unha vez constituído o tribunal procederá a baremar os méritos alegados polos aspirantes. O tribunal publicará as puntuacións obtidas polos aspirantes na fase de concurso median mediante acordo que se publicará no taboleiro de anuncios da Casa Consistorial e na sede electrónica do concello “sede. vilanovadearousa. gal” dentro do apartado “oferta de emprego público”. Os aspirantes poderán presentar reclamacións contra as puntuacións outorgadas nun prazo de cinco (5) días hábiles seguintes ao da dita publicación. No caso de que non se presenten reclamacións ou alegacións, as puntuacións outorgadas nesta fase serán consideradas como definitivas. No suposto de que se presenten reclamacións o tribunal deberá adoptar novo acordo estimándoas ou desestimándoas coa publicación do correspondente acordo no taboleiro de anuncios da Casa Consistorial e na sede electrónica do concello “sede. vilanovadearousa. gal” dentro do apartado “oferta de emprego público”. En todo caso o tribunal publicará na forma indicada un anuncio declarando conclusa a fase de concurso. Aos efectos de valoración de méritos, precisase expresamente que non serán valorados os méritos non invocados, nin tampouco aqueles que, aínda sendo invocados, non sexan debidamente acreditados no prazo de presentación de instancias, e xunto con esta, polos solicitantes, sen que proceda requirimento de emenda posterior ao efecto, por parte do tribunal. Nesta fase de concurso valorarase exclusivamente a experiencia profesional con arranxo o seguinte baremo de méritos: A fase de oposición consistirá na realización dos seguintes exercicios polos aspirantes cunha puntuación máxima alcanzable de 12,00 puntos o que representa o 60 % do puntuación total do proceso selectivo. PRIMEIRO EXERCICIO.- Unha vez rematada a fase de concurso, os aspirantes admitidos serán convocados polo tribunal á realización do primeiro exercicio en chamamento único, sendo excluídos aqueles que non comparezan, salvo causa de forza maior debidamente acreditada e libremente apreciada polo tribunal. Este primeiro exercicio será de carácter teórico e consistirá en contestar durante o tempo máximo dunha hora e trinta minutos, unha proba de 60 preguntas, como máximo, tipo test, relacionadas coas materias do programa detallado no Anexo I, con respostas alternativas das que só unha delas será a correcta. As respostas erróneas penalizarán de forma que por cada resposta incorrecta descontarase o 50% do valor atribuído á resposta correcta. As respostas en branco non penalizarán. Este exercicio será cualificado de 0 a 6,00 puntos, a razón de 0,10 puntos por cada resposta acertada. Aqueles aspirantes que obteñan as dez (10) mellores puntuacións serán convocados para a realización do segundo exercicio quedando excluídos automaticamente do proceso selectivo aqueles aspirantes que non logren clasificarse entre os dez que obteña na mellor puntuación no mesmo. Para o caso de que existan dous ou máis aspirantes con empate na décima mellor puntuación, serán admitidos e citados todos eles para a realización do segundo exercicio. SEGUNDO EXERCICIO.- Os aspirantes serán convocados ao segundo exercicio en chamamento único sendo excluídos desta oposición aqueles que non comparezan, salvo causa de forza maior debidamente acreditada e libremente apreciada polo Tribunal. Este exercicio será de carácter práctico e consistirá en responder durante o tempo que determine o Tribunal previamente a súa realización, cun (máximo de catro horas), ao suposto ou supostos prácticos que polo mesmo se determinen, relacionados coas materias do programa detallado no Anexo I, e relativos a tarefas propias das funcións asignadas ao posto de traballo de Técnico de Administración Xeral. Neste exercicio os opositores poderán utilizar textos legais non comentados aínda que si concordados para a súa realización. Neste exercicio valoraranse polo tribunal os coñecementos dos aspirantes, a orde e claridade de ideas, a claridade da exposición escrita, a aportación persoal do aspirante e a súa capacidade de síntese e a resolución proposta e será valorado de 0 a 6,00 puntos. Este segundo exercicio deberá ser lido obrigatoriamente polo aspirante ante o Tribunal en lectura pública. A estes efectos na mesma resolución pola que se convoque aos aspirantes para a realización deste segundo exercicio, se indicará o lugar, día ou días e a hora ou horas de lectura do exercicio, sendo excluídos do proceso selectivo aqueles que non comparezan, salvo causa de forza maior debidamente acreditada e libremente apreciada polo Tribunal. A orde de actuación dos aspirantes comezará pola letra “G” de conformidade coa Resolución de 17 de xaneiro de 2018 (DOG nº 19 do 26 de xaneiro de 2018) polo la que se fai público o resultado do sorteo ao que se refire o Regulamento de selección de persoal da Administración da Comunidade Autónoma de Galicia de aplicación supletoria ao persoal da Administración Local de Galicia consonte ao disposto no artigo 4.1. b) da Lei 2/2015, do 29 de abril, de Emprego Público de Galicia. No suposto de que non exista ningún aspirante cuxo primeiro apelido comece pola letra indicada, a orde de actuación iniciarase por aqueles cuxo primeiro apelido comece pola letra seguinte do alfabeto, e así, sucesivamente. COÑECEMENTO DO IDIOMA GALEGO.- Aqueles/as aspirantes que non acreditasen o coñecemento da lingua galega a través do correspondente certificado (Celga 4 ou equivalente) cuxa fotocopia compulsada deberán xuntar á instancia para participar no proceso selectivo e que se atopen entre os dez (10) chamados á realización do segundo exercicio da fase de oposición, terán que realizar obrigatoriamente unha proba específica que demostre tal coñecemento. A dita proba será cualificada como Apto/Non apto, quedando excluídos automaticamente do proceso selectivo os opositores declarados non aptos. A dita proba consistirá nun exame tipo-test de 20 preguntas con catro respostas alternativas que se realizará en unidade de acto co segundo exercicio da fase de oposición dentro do tempo concedido para a realización deste exercicio. Para ser declarado apto/a se necesita ter acertado, como mínimo, 10 preguntas. As respostas incorrectas non restarán. O réxime de incompatibilidades aplicable ao posto de traballo será o previsto na Lei 53/1984, de 26 de decembro de Incompatibilidades do Persoal ó Servizo das Administracións Públicas e no seu Regulamento. En cumprimento do disposto na Lei Orgánica 15/1999, de 13 de decembro, de protección de datos de carácter persoal, se informa ás persoas interesadas en participar no proceso selectivo que os datos de carácter persoal por elas facilitados serán incorporados a un ficheiro coa finalidade da selección de persoal, e se lles recoñece a posibilidade de exercitar gratuitamente os dereitos de acceso, rectificación, cancelación e oposición, enviando comunicación escrita ao Concello de Vilanova de Arousa, Praza do concello nº 1. Os/as interesados/as autorizan ao Concello de Vilanova de Arousa a proceder ao tratamento dos seus datos nos termos anteriormente descritos así como á publicación dos mesmos nos taboleiros de anuncios e na sede electrónica do concello “sede. vilanovadearousa. gal” dentro do apartado “oferta de emprego público”. A presentación da documentación necesaria para participar no proceso de selección presumirá o consentimento para tratar a información nos termos indicados. D. …………………………………………………………………………………………………………………………………………………………… con DNI nº …………………………………………………………………………………………………… con enderezo en …………………………………………………………………………………………………………………………………………………, …………………………………… correo electrónico …………………………………………………………………………… e nº de teléfono ……………………………………………………. Que tivo coñecemento do anuncio da convocatoria do proceso selectivo para a provisión dun posto de traballo de TÉCNICO DE ADMINISTRACIÓN XERAL coa condición de funcionario/a interino/a no concello de Vilanova de Arousa. Que reúno todas e cada unha das condicións esixidas nas Bases da convocatoria, Que declaro baixa a miña responsabilidade non ter sido separado do servizo das Administracións Públicas, nin estar inhabilitado para o exercicio de funcións públicas por sentencia firme, nin estar incurso/a en causa algunha de incompatibilidade, de conformidade coa lexislación vixente. Que xunta á presente instancia a documentación esixida nas bases da convocatoria. SOLICITA: Se lle admita como aspirante no dito proceso selectivo co compromiso expreso de prestar xuramento ou promesa do xeito legalmente previsto para o caso de que fora proposto/a para cubrir o indicado posto de traballo ofertado. Lugar, data e sinatura do aspirante. O Alcalde Gonzalo Durán Hermida